เพลิงไหม้ ภายในห้างดังย่านถนนพระราม2 – เรื่องจริงผ่านเลนส์
เพลิงไหม้ ภายในห้างดังย่านถนนพระราม2
เมื่อเวลา 13:55 น. วันที่ 17 สิงหาคม 2561
เจ้าหน้าที่ตำรวจสถานีตำรวจ นครบาลท่าข้าม รับแจ้งมีเหตุเพลิงไหม้ ภายในห้าง The Bright ถนนพระราม2 แขวงท่าข้าม เขตบางขุนเทียน กรุงเทพมหานคร จึงแจ้งประสานไปสถานีดับเพลิงบางขุนเทียน เพื่อสนับสนุนในจุดเกิดเหตุ
เมื่อเจ้าหน้าที่ดับเพลิงและเจ้าหน้าที่ตำรวจเดินทางไปถึงที่เกิดเหตุ พบกลุ่มควันบริเวณปล่องระบายควันด้านหลัง ร้าน scoozi ซึ่งเปิดกิจการขายพิชซ่า ตั้งอยู่ชั่น 1 ของห้าง The Bright. เพลิงลุกไหม้ปล่องควัน เจ้าหน้าที่ดับเพลิงและช่างประจำอาคาร ได้ใช้อุปกรณ์ตัดเหล็กเพื่อเปิดช่อง เพื่อจะฉีดน้ำเข้าไปภายใน ทำให้เพลิงสงบ
สอบถามจากผู้เห็นเหตุการณ์ ทราบว่าเพลิงได้ลุกไหม้บริเวณปล่องควันดังกล่าวมีควันออกมาโดยรอบปล่องซึ่งปล่องควันดังกล่าวมีฉนวนกันความร้อนห่อหุ้ม ทำให้มีกลุ่มควันจำนวนมาก ในส่วนพนักงานสอบสวนสถานีตำรวจนครบาลท่าข้าม จะประสานเจ้าหน้าที่พิสูจน์หลักฐานเพื่อตรวจสอบ ว่าสาเหตุการเกิดเหตุเพลิงไหม้ครั้งนี้ต่อไป